יהודה עמיחי (רב)

הרב יהודה עמיחי, 2023
הרב יהודה הלוי עמיחי (נולד בתשט"ז) הוא פוסק ועורך ספרים העומד בראש מכון התורה והארץ. דיין בבתי דין לגיור ומ"מ ראש מערך הגיור, מרבני קריית ארבע. לשעבר יושב ראש ועדת השמיטה של הרבנות הראשית לישראל, רב מושב כרמל, ראש ישיבת אורות הנגב בבית הגדי ודיין בבתי דין לממונות.

==ביוגרפיה==
נולד בתל אביב לישראל ורחל וגנר. למד בבית הספר מוריה, בישיבת נחלים ובישיבת מרכז הרב בירושלים. קיבל תעודת סמיכה לרבנות, שירת בצבא במסגרת 'הסדר מרכז'.

אחרי חתונתו שינה את שם משפחתו לעמיחי בעקבות המלצה של הרב צבי יהודה הכהן קוק, וזאת בגלל ההקבלה לכאורה לשמו של המלחין הגרמני האנטישמי וגנר.

משנת תשמ"ד עד תשמ"ט היה רב המושב כרמל בדרום הר חברון. בשנת תשמ"ט עד סוף תש"נ היה ראש ישיבת "אורות הנגב" בבית הגדי.

בשנת תשנ"ד שימש כיו"ר ועדת השמיטה שליד הרבנות הראשית לישראל. משנת תשנ"ה שימש כדיין בבית הדין לממונות בקריית ארבע וכן בבית הדין לגיור של הרבנות הראשית לישראל.

הרב עמיחי עוסק רבות בשאלות בהלכה, בעיקר בהלכות הנוגעות למצוות התלויות בארץ ולשמיטה. הוא עונה לשאלות באתרי אינטרנט, בהם אתר ישיבה, אתר כיפה ואתר מכון התורה והארץ.

הרב עמיחי עומד בראש מכון התורה והארץ, מכון למחקר, ליישום ולהסברה של המצוות התלויות בארץ, שבו פועלים מדענים ואגרונומים. הוא הצטרף למכון בשנת תש"נ כראש המחלקה ההלכתית.

חבר ההנהגה הרבנית של "חותם". משמש כרב בית הכנסת "אלון יוסף" בקריית ארבע.

==ספרים שההדיר וערך==
ספרים שההדיר:
*'תפילת דוד' על סידור התפילה מאת הרב אליהו דוד רבינוביץ' תאומים בעל האדר"ת.
*'נחלת אבות', מאת הרב פתחיה מנקין, אביו של הרב משה צבי נריה.
*שלושה חלקים של הספר 'שבת הארץ' (על הלכות שמיטה) וכן שני כרכים של 'חוקות הארץ' (על הלכות כלאים), מאת הרב אברהם יצחק הכהן קוק, עם תוספת שיטות וחידושי הלכה רבים.
*דבר השמיטה, מאת הרב משה צבי נריה.

ספרים שערך:
*ספרי 'התורה והארץ'- שבעה חלקים.
* הספרים 'הודאת הארץ', 'נטיעות הארץ', 'ביכורי הארץ','הלכות הארץ', 'קטיף שביעית', 'סוכת קטיף'.
כמו כן עורך את כתב העת 'אמונת עתיך' היוצא לאור מספר פעמים בשנה, מזה עשרות שנים.
פרסם מאמרים רבים בכתבי העת תחומין ו'צוהר' ובבמות נוספות.

==משפחתו==
נשוי לאסתר, בתו של הרב משה צבי נריה, ומתגורר בקריית ארבע. לזוג חמישה בנים וחמש בנות. בשנת ה'תשס"ז נרצח בנו בפיגוע בנחל תלם יחד עם חברו דוד רובין.

==קישורים חיצוניים==
*[http://www.toraland.org.il/רבני-מכון-התורה-והארץ/הרב-יהודה-עמיחי.aspx ביוגרפיה קצרה], באתר מכון התורה והארץ
*[http://www.toraland.org.il/חיפוש-במאגר?searchString=&MediaType=בחר+מדיה&CategoryNodeID=בחר+קטגוריה&SubCategoryNodeID=ראשית+בחר+קטגוריה&author=הרב+יהודה+הלוי+עמיחי מאות מאמרים ושאלות ותשובות שהשיב הרב עמיחי באתר מכון התורה והארץ]
*[http://www.yeshiva.org.il/midrash/?orderby=242 עשרות מאמרים ושיעורים של הרב עמיחי], באתר ישיבה
*[http://www.meirtv.co.il/site/rabbis.asp?rabbi=4026 שיעוריו], באתר מכון מאיר
*[http://www.yeshiva.org.il/ask/?srch=1&orderby=9 שאל את הרב], באתר ישיבה
*[http://www.kipa.co.il/ask/rav/רבני-מכון-התורה-והארץ/q שאל את הרב], באתר כיפה
* [http://www.rambish.org.il/results.asp?SearchFunction=find&SearchCode=F2_WAU&SearchRequest=466&SearchSort=article_source&UserAction=&jump=1 מאמריו], באתר רמבי"ש
* 
*[https://www.youtube.com/results?search_query=הרב+יהודה+עמיחי+&spfreload=10 שיעורים], באתר יוטיוב
* 
* 
* [https://www.inn.co.il/tags/הרב_יהודה_עמיחי/ כל הכתבות על הרב יהודה עמיחי], באתר ערוץ 7

==הערות שוליים==

קטגוריה:בוגרי ישיבת מרכז הרב
קטגוריה:קריית ארבע: רבנים
קטגוריה:ראשי מכוני מחקר תורניים
קטגוריה:בוגרי בית הספר מוריה (תל אביב)
קטגוריה:בוגרי ישיבת נחלים
קטגוריה:משפחת מנקין-נריה
קטגוריה:תלמידי הרב אברהם אלקנה שפירא
קטגוריה:רבני מכון התורה והארץ
קטגוריה:מהדירי ספרות תורנית
קטגוריה:אבות שכולים: חללי צה"ל
קטגוריה:תלמידי הרב שאול ישראלי
קטגוריה:רבני מושבים
קטגוריה:הר חברון: רבנים